CELEX: 62018TN0720
Language: da
Date: 2018-12-10 00:00:00
Title: Sag T-720/18: Sag anlagt den 10. december 2018 — AMVAC Netherlands mod EFSA

18.2.2019   
            
            
               DA
            
            
               Den Europæiske Unions Tidende
            
            
               C 65/40
            
         
      Sag anlagt den 10. december 2018 — AMVAC Netherlands mod EFSA
      (Sag T-720/18)
      (2019/C 65/52)
      Processprog: engelsk
      
         Parter
      
      
         Sagsøger: AMVAC Netherlands BV (Amsterdam, Nederlandene) (ved advokaterne C. Mereu, M. Grunchard og S. Englebert)
      
         Sagsøgt: Den Europæiske Fødevaresikkerhedsautoritet (EFSA)
      
         Sagsøgerens påstande
      
      
                  —
               
               
                  EFSA’s afgørelse af 1. oktober 2018, meddelt sagsøgeren den 2. oktober 2018, om vurderingen af en anmodning om fortrolig behandling i forbindelse med ansøgningen om fornyelse af godkendelsen for ethoprophos som aktivstof annulleres.
               
            
                  —
               
               
                  Den Europæiske Fødevaresikkerhedsautoritet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende vedrørende kompetencemangel
                  
                              —
                           
                           
                              Sagsøgeren gør gældende, at de dokumenter, der skal offentliggøres som følge af den anfægtede afgørelse, skal offentliggøres i renset form alene af den grund, at sagsøgte har foretaget en handling (forslag til klassificering af et stof), som ligger klart uden for dens tildelte kompetence.
                           
                        
            
                  2.
               
               
                  Andet anbringende vedrørende tilsidesættelse af grundlæggende EU-retlige principper
                  
                              —
                           
                           
                              Sagsøgeren gør gældende, at den anfægtede afgørelse er truffet efter en procedure, hvorunder sagsøgerens ret til forsvar ikke er blevet iagttaget.
                           
                        
            
                  3.
               
               
                  Tredje anbringende vedrørende tilsidesættelse af artikel 63 i forordning nr. 1107/2009 (1)
                  
                  
                              —
                           
                           
                              Sagsøgeren gør gældende, at dele af de dokumenter, der skal offentliggøres som følge af den anfægtede afgørelse, indeholder oplysninger, som er resultatet af en fejlbehæftet og partisk vurdering, og at offentliggørelse af dokumenterne vil skade sagsøgerens forretningsmæssige interesser.
                           
                        
            
         (1)  – Europa-Parlamentets og Rådets forordning (EF) nr. 1107/2009 af 21.10.2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT 2009, L 309, s. 1).